寄昭慶闍黎
作者：沈遼
朝代：宋

paragraphs: 二年客江漢，不知春與秋。
東來望吳越，歷記昔時遊。
蕭山江水西，萬屋白雲迷。
地勢既灑落，家家臨水隄。
中有一大士，法與天台齊。
至行通神明，多果無階梯。
吾昔屢入室，遂能離筌蹄。
誰言似金粟，真已謝荆溪。
憫憫强冠带，悠悠恨乖暌。
仍作趙魏行，何年造幽棲。
臨風一問訊，深已愧提撕。